Ka 1992, dingwaga di le thataro João a sena go tlhokafala, ke ne ka amogela taletso e nngwe gape go tswa mo phuthegong ya ga Jehofa, mme mo lekgetlhong leno e ne e le ya gore ke fudugele kwa Franca, São Paulo State, kwa ke sa ntseng ke direla teng ke le modiredi wa nako e e tletseng. Tshimo eno e na le matswela thata. Ka 1994 ke ne ka simolola thuto ya Baebele le ratoropo. Ka nako eo o ne a le mo letsholong la go bona setulo mo kongerese ya Brazil, mme le fa a ne a tshwaregile thata jalo re ne re ithuta Mantaga mongwe le mongwe thapama. O ne a tima founu ya gagwe gore a se ka a iteega tsebe. Ke ne ka itumela tota fa ke ne ke mmona a tswa mo dipolotiking ka bonya ka bonya mme, ka thuso ya boammaaruri, a aga lenyalo la gagwe gape! Ene le mosadi wa gagwe ba ne ba kolobediwa ka 1998.